stanford-oval/wikipedia huggingface dataset:
גורלו של אפולו

| --- | --- |

עטיפת הספר הראשון בסדרה
 האורקל הנסתר  קברו של הרודן  המבוך הבוער  הנבואה האפלה  המגדל של נירון 
 מידע כללי
 מאת:  ריק ריירדן
 שפת המקור:  אנגלית אמריקאית 
 סוגה:  פנטזיה, סיפורת לילדים 
 הוצאה
 הוצאה:  ספרי הייפריון 
 תאריך הוצאה:  2015 
 סדרה
 סדרת ספרים:  גורלו של אפולו
 מספר ספרים:  5
 
גורלו של אפולו (באנגלית: The Trials Of Apollo) היא סדרת ספרים מאת הסופר האמריקאי ריק ריירדן, הכוללת חמישה ספרים: האורקל הנסתר, הנבואה האפלה, המבוך הבוער, קברו של הרודן והמגדל של נירון. הסדרה מהווה מעין ספין אוף שני לסדרת פרסי ג'קסון והאולימפיים, אחרי גיבורי האולימפוס. בשונה מגיבורי האולימפוס ובדומה לפרסי ג'קסון, הספר מסופר בגוף ראשון על ידי הדמות הראשית, אל השמש אפולו. בסדרה זו זאוס, אביו של אפולו, מעניש אותו על פעילותו בסדרת "גיבורי האולימפוס", והופך אותו לבן תמותה. בצורתו זו, פוגש אפולו באלה למחצה צעירה בשם מג מקפרי, וגורלותיהם נקשרים זה בזה.
בסדרה זאת שמות הפרקים הם שיר הייקו שמתאר בקצרה את הפרק.
הספרים > האורקל הנסתר

בינואר, כחצי שנה אחרי שגאיה התעוררה, זאוס האשים בכך את אפולו, אל השמש, המוזיקה, הרפואה והנבואה בן ה-4,612 שנה שנידון לזמן לא מוגבל לחיות כנער בן תמותה. הוא נוחת מהאולימפוס למנהטן ופוגש במרגרט "מג" מקפרי, בת דמטר חזקה, ויחד עם פרסי ג'קסון הם מצליחים להביא אותו למחנה החצויים בחתיכה אחת כשאויביו הקדמונים רודפים אחריו.
בזמן החורף המחנה די ריק בדרך כלל, אולם הפעם, כך מתברר, יותר מהרגיל: שלושה חצויים (ובהמשך עוד שניים, ילדיו של אפולו) נעלמו. אפולו ומג מגלים שמערת דלפי הגיעה למבוך ולא רק שהיא נשמרת על ידי פיתון, אויבו המיתולוגי של אפולו, אלא גם שלושה מהאורקלים האחרים שמורים על ידי טריאומווירט מרושע, שלישייה רומית קדמונית. אפולו ומג נכנסים למאורת המירמקס (נמלים ענקיות שאוהבות מתכת, הוצגו לראשונה ב"מסמכי החצויים", שם הן החזיקו בפסטוס עד שפרסי, אנבת', סילנה בוריגרד וצ'ארלס בקנדורף חילצו אותו) מקבלים את אישור המלכה לחצות אותה ולבסוף מוצאים את חורשת דודונה האגדית ביער החצויים – מה שלא היה אמור לקרות – ובה חמשת החצויים האבודים ואל גייזרים זוטר. לחורשה מגיע גם ראש הטריאומווירט: נירון קיסר בכבודו ובעצמו, בן אלמוות כבר 1,930 שנה. הם משחררים את החצויים ואת האל ומג נשארת לנסות לדבר איתו (מתברר שהוא גידל אותה לאחר שהרג את אביה המקורי). מלכת המיירמקים מעניקה לחצויים ואפולו מפלט אווירי לעבר המחנה.
המחנה מותקף על ידי קולוסוס נירוניס, פסל ארד מונפש של נירון, אולם אפולו מצליח לקלל אותו בכוחו האחרון שנשאר לו: חץ מגפה, והפסל מאבד את הראש, פשוטו כמשמעו. ליאו ואלדס חוזר, לשמחת כולם, ואפולו חש הקלה.
הספרים > הנבואה האפלה

אחרי הנבואה שניתנה בספר הקודם, אפולו, ליאו ואלדס וקליפסו נמצאים בדרכם למציאת האורקל האפל תוך כדי כך שאפולו מנסה למצוא את מג ולהציל אותה מניצולו של נירון. בספר מתגלה קיומו של קיסר נוסף בטריואמווירט, קומודוס, או "הרקולס החדש", אשר ניהל רומן עם אפולו בימי רומא העתיקה. בבואם לאינדיאנאפוליס הם נאבקים בבלמאי, מפלצות עם ראש במקום הבטן ונימוס רב. מצילה אותה קשתית בגיל העמידה, ציידת ארטמיס לשעבר, שגרה עם בת זוגה במפקדה חדשה שנקראת התחנה. הם מגלים שבתם המאומצת ג'ורג'ינה נעלמה בעקבות כניסתה למערת טרופוניוס, שמהווה אורקל מסוכן במיוחד.
אמיתאה וג'ו, בעלות התחנה, מבקשות מהשלושה להשיב את ביתם ואת שפיותה, מה שדורש מהם להשיג את כס מנמוסינה, שעליו תוכל ג'ורג'ינה לשבת ולהגיד באופן מסודר את הנבואה שקיבלה באורקל. במקביל מנסים השלושה להציל את מג, שמקום המצאה אינו ידוע להם. האלה בריטומטריס פוקדת עליהם לצאת למסע חיפושים נוסף, על מנת למצוא את זוג הגריפונים הגרים בתחנה. במהלך המסע, המתרחש בגן החיות, הם פוגשים את מג, שמצילה אותם מסגנו החדש של קומודוס – ליטיירסס, בנו של מידאס. לאחר מכן הם מתכננים לפרוץ לארמונו של קומודוס, על מנת למצוא את ג'ורג'ינה, ואת כס מונמוסונה, כאשר בעוד שלושה ימים קומודוס מתכנן לשנות את שמה של אינדיאנפוליס ל"קומודיה", לערוך חגיגה ולהקריב (בין היתר) את אפולו.
בבואם לארמון הם מצילים את ג'ורג'י ועוד אסירים נוספים, ואת כס מנמוסינה, אך מג טוענת שיש עוד מישהו ומובילה את אפולו לאצטדיון בו יושבים קומודוס וחייליו. מסתבר שהוא לכד את הקארפוס אפרסק ועומד לשרוף אותו מול עיניה של מג. מתחיל קרב, ובסופו מגיעה תגבורת הכוללת את ליאו, פסטוס הדרקון וציידות ארטמיס. אפולו ומג מצילים את אפרסק, פילה בשם ליוויה ובאופן מפתיע את ליטיירסס, שהופך לאויבו של קומודוס. כאשר מושיבים את ג'ורג'ינה על הכס, היא מדברת בקולו של טרופוניס (בנו של אפולו) ומתגלה כי הוא ומג צריכים להגיע עם שחר אל מערת טרופוניוס. בבואם למערה, הם נלחמים ביילים ואפולו שותה ממי הנהרות מונמוסינה ולתה, הזיכרון והשכחה, מה שאמורים לעשות בכניסה. הם מגיעים למערה מלאה נחשים, ובעוד זכרונותיו של אפולו מבולבלים מג מתחילה לשיר על מנת לגרשם, ובשירתה חושפת את כל פחדיה וסודותיה. אז מתברר שהיא קיבלה את הנבואה ולא אפולו, ואפולו מנסה לשאוב ממנה את הטירוף על ידי שאיפתו. הם מצליחים להימלט, ואפרסק שנקרא לשם מביא אותם לתחנה. הקרב בעיצומו, אך אפולו מכריע אותו על ידי כך שמצליח להתגלות בדמותו האמיתית.
קומודוס מתעוור ובורח.
מג מושבת על כס מונמוסונה ופולטת נבואה ארוכה מאוד, סונטה עם ארבעה בתים ושתי שורות. ליאו מבין שצריך להזהיר את חצויי רומא החדשה ויוצא לשם לבד על גב פסטוס. אפולו מבין שהוא ומג יצאו למסעם לעבר הקיסר השלישי, החסוי, דרך מבוך דיידלוס, וקורא לשם כך לגרובר הסאטיר.
הספרים > המבוך הבוער

הספר השלישי בסדרה. יצא ב-1 במאי 2018. אפולו, מג וגרובר משוטטים במבוך של דידלוס ולאחר מכן מגיעים למקום בשם אאייתלס ושם מג חושפת שהמקום הזה היה בעבר ביתה. הם מגלים שהקיסר החדש הוא קליגולה. בתקופה הזאת דרום קליפורניה כולה תחת שריפות ענק שמתפרצות מתוך המבוך. הם מגיעים לבית של פייפר מקלין ושואלים מכונית מהשכן. הם יוצאים למבוך והם פוגשים את מדיאה, מכשפה נכדתו של הליוס, טיטאן השמש. מדיאה שולטת בהליוס וכמעט הורגת אותם. הם הולכים לאסוף את ג'ייסון גרייס מהפנימיה ואפולו מגלה על נבואה שקיבל על כך שפייפר, או ג'ייסון ימותו מידיו של קליגולה. הם מגיעים לספינות של קליגולה ופייפר חוטפת זעזוע מוח. קליגולה תופס אותם ואפולו מנסה להתאבד בניסיון נואש למנוע את התוכניות הזדוניות של הקיסרים. מדיאה מצילה את חייו וג'ייסון משתמש ביתרון הרגעי שהיה לו כשדעתה הוסחה ומנסה להציל את כולם. קליגולה דוקר אותו בגבו והוא מת. לאחר מכן הם חוזרים שוב למבוך ומשחררים את הרופילה הסיבילה ובדרך משחררים את הליוס. הם הורגים את מדיאה. אאייתלס הוצמחה מחדש והרופילה מתיישבת שם. אפולו ומג טסים לשדה תעופה קטן שם הם פוגשים את פייפר וליאו ואלדס שמספר להם שהם הצליחו לבלום את המתקפה על מחנה יופיטר ואפולו ומג טסים במטוס עם ארון הקבורה של ג'ייסון גרייס למחנה יופיטר.
הספרים > קברו של הרודן

יצא באוקטובר 2019. מספר על הגעת אפולו למחנה יופיטר ומציאת קברו של לוקיוס טרקוויניוס סופרבוס, מלכה האחרון של רומא שבקברו אמורים להיות ספרי הסיבילות.
בספר התרחש הקרב האחרון על רומא. הספר נגמר כשאפולו ופרנק ז'אנג מביסים את שני הקיסרים, קומודוס וקליגולה, ריינה אווילה רמירס איריאנו הופכת לציידת, הייזל לבסק הופכת לפראיטור וכשאפולו ומג יוצאים למסע החיפושים האחרון – להביס את נירון.
הספרים > המגדל של נירון

הספר החמישי והאחרון בסדרה.
בספר זה אפולו יוצא למסע חיפושים במטרה להרוג את נירון ואת פיתון.
אפולו ומג נחטפים על ידי חייליו של נירון, אך המפקדת של הצוות החוטף - לוגוסלווה - עוזרת להם ובורחת יחד איתם תוך כדי שהיא עושה עצמה נלחמת במג כדי שלא יחשדו בה. הם בורחים למקום שנירון לא ימצא שם ושם מתכננים תוכנית: מג תלחם בלוגוסלווה בראש בניין לעיני המצלמות של נירון ואז אפולו ידחוף את לו מהבניין. לאחר מכן אפולו ומג יסגירו את עצמם בפני נירון, כדי שלא יציף את ניו יורק באש יוונית, ובינתיים יגיע צוות שינסה להרוס את המכלים של האש היוונית. כדי להגיע למכלים הם הולכים לטרוגליטים, חבריו של ניקו, בנו של האדס, החיים באדמה וטובים בלחפור כדי שיחפרו וינטרלו את המכלים, אך בדרך תוקפים אותם פרים שלא ניתן להרוג, כדי להרוג אותם בפקודתו של נירון. בינתיים מחנה החצויים מתארגן לתקיפה של המבצר של נירון. כשהם מגיעים לטרוגליטים של ניקו הם מתחילים לדון ואז, לפתע, נוחתים הפרים, שהיו אויבם המרים של ההטרוגליטים, ומתחילים להרוס כל מה שבדרכם. אחרי האסון, לוקח את אפולו ומג אחד הטרוגלידיטים אל מגדלו של נירון. ויל, ניקו ורייצ'ל נפרדים מהם.
אפולו ומג מסגירים את עצמם לנירון, והוא כולא אותם וכורת את ידיה של לוגוסלווה. אפולו ולו נחלצים ומוצאים את מקור הכוח של נירון. לו מקריבה את האלמוות שלה, ואחרי קרב עם נירון אפולו משמיד אותו ובכך הורג את הקיסר. מחנה החצויים באים לעזור ומנצחים את צבא הקיסר.
אפולו הולך להתמודד עם אויבו פיתון. הוא נופל עימו לתוך טרטרוס. ומפיל אותו לכאוס, ובכך משחרר את האורקל. אפולו נהפך שוב לאל, חוזר לאולימפוס, ולאחר מכן הולך לבקר את חבריו במקומות שונים, בתוכם מג מקפרי בפאלם ספרינגס.
דמויות

אפולו/לסטר פפדופולוס – הדמות הראשית בסדרה. אפולו הופך לבן תמותה בתור עונש מזאוס לאחר שבזמן המלחמה בענקים (גיבורי האולימפוס) היה עסוק בלשחק ביכולותיו הנבואיות של נצרו אוקטביאנוס בזמן המלחמה בענקים וגרם ליוונים והרומאים להילחם בתוך עצמם, ולא באויבים האמיתיים, הענקים. אפולו יודע שעכשיו חצוי ישלוט בו ויחליט עליו וגורלותיהם ייקשרו זה בזה כל עוד אפולו בן תמותה. החצויה מתבררת להיות מג. אפולו אוהב להתרברב בעצמו ובכוחותיו, אך בהמשך הספר הוא מבין שהוא לא כזה נפלא ומדהים כמו שהוא חושב שהוא, אך הוא גם מבין את הערך האמיתי של חברות. פוליסקסואל. משתנה במהלך הסדרה ובסוף הספר השלישי מבטיח לג'ייסון גרייס שיזכור את חייו כבני תמותה. בשאול חוזרים לו כוחותיו.
מרגרט "מג" מקפרי – חצויה חזקה ובתה של דמטר. אביה של מג נהרג על ידי נירון ומג אומצה על ידו. בגיל 12 נשלחה לעבוד על אפולו כדי לקחת אותו לחורשת דודונה. הם הגיעו למחנה החצויים, שם דמטר הכירה בה. מג עזרה לאפולו להגיע לחורשה, אך למעשה רק הובילה אותו לנירון. מג היא חצויה מאוד מאוד חזקה, ביחס לכוח הקטן של אימה. למג שתי חרבות רומיות זהב קיסרי (על אף היותה חצויה יוונית) אשר מוסוות בתור הטבעות שלה. בספר השלישי מסתבר שלפני שעברה לניו יורק, חיה בדרום קליפורניה בחממה בשם אאיתלס עם הרבה דריאדות.
דמויות > דמויות נוספות

ויל סולאס – בנם של אפולו ושל זמרת קאנטרי בשם נעמי. סולאס מונה לאחר מותו של מייקל יו בקרב על מנהטן לראש ביתן אפולו. ביסקסואל, בן זוגו של ניקו.
ניקו די אנג'לו – בן האדס. אחיה הקטן של ביאנקה ואחיה למחצה של הייזל. היה דמות ראשית מאוד בסדרות הקודמות. הומוסקסואל, בן זוגו של ויל סולאס.
כירון – קנטאור ומנהל הפעילויות במחנה. אחיו למחצה של זאוס וחבר קרוב של אפולו.
פיתון – נחש מפלצת אויבו המושבע של אפולו שלאורך הסדרה חוסם את מערת הנבואה המקורית ביוון על מנת לחסום את נבואתה של רייצ'ל.
נירון קיסר "החיה" – קיסר רומי וראש הטריומווירט. נצר של אוגוסטוס קיסר, בנו של אפולו, ולכן הוא נצר שלו. הרג את אביה של מג ואימץ אותה. מאוחר יותר מחפש את אפולו ושולח פסל ענק של עצמו, קולוסוס נירוניס, להרוס את מחנה החצויים כדי להקים במקומו ארמון.
פרסי ג'קסון – בנו של פוסידון ודמות ראשית בסדרות הקודמות. עוזר לאפולו להגיע למחנה החצויים בתחילת הספר הראשון ובסוף עוזר לו להביס את פסל הענק של נירון. בספר מקבל תפקיד דמות משנית מאוד, ביחס לתפקיד בסדרות הקודמות. בסדרה הנוכחית הוא לומד באוניברסיטה של רומא החדשה.
קיילה נולס – נולדה מזוגיות הומוסקסואלית של אפולו וקשת קנדי בשם דארן נולס. נחטפה לחורשת דודונה.
אוסטין לייק – בנו של אפולו, נולד מזוגיות של אפולו ומרצה בשם לטרישה לייק. נחטף לחורשת דודונה.
הארלי – בנו של הפייסטוס. גאון במכונאות אבל עלול להיות קצת הרסני. מעריץ את אחיו ליאו ומחפש אותו לאורך הספר הראשון.
ליאו ואלדס – בן הפייסטוס, דמות ראשית מהסדרה הקודמת. ברח כשמצא את אהובתו קליפסו. דמות עיקרית בספר השני.
קליפסו – דמות מיתולוגית אגדית שנכלאה באי אוגיגיה משום שתמכה באביה אטלס במלחמתו נגד האלים. התאהבה בפרסי ובליאו. דמות עיקרית בספר השני.
פייפר מקלין – בת אפרודיטה, חברתו של ג'ייסון. דמות ראשית מהסדרה הקודמת, דמות עיקרית בספר השלישי. עברה לאוקלהומה בגלל "בעיות כספיות" של אביה. ביסקסואלית. בספר האחרון מסופר כי התחילה לצאת עם של.
ג'ייסון גרייס – בן יופיטר, החבר של פייפר לשעבר. דמות ראשית מהסדרה הקודמת, דמות עיקרית בספר השלישי. נהרג בידי קליגולה וגופתו נשרפה בספר הרביעי במחנה יופיטר.
קומודוס "הרקולס החדש" - קיסר נוסף של הטריומווירט שמהווה האויב הישיר בספר השני. מצוין גם רומן הומוסקסואלי שהתרחש בינו לבין אפולו בימי רומא העתיקה טרם שלטונו. מת בספר הרביעי לאחר קרב עם אפולו.
קליגולה "נאוס הליוס" - הקיסר השלישי של הטריומווירט שמהווה את האויב המרכזי בספרים השלישי והרביעי. רוכב על סוס מדבר בשם אינקיטאטוס שחושב שהוא שולט בקליגולה. דודו של נירון ואחיינו של טיבריוס (שאותו רצח בפקודתו נייבוס סוטוריוס מקרו). מתואר כפרנואיד שמחליף את המשמר שלו כל כמה זמן. זומם להפוך לאל השמש החדש בעזרת מדיאה. הורג את ג'ייסון בדקירה בין השכמות על היאכטה שלו. מתואר שהוא ומשמרו יוצאים צפונה כדי להשמיד את מחנה יופיטר. פרנק שרף אותו בעזרת המקל שמחזיק את חייו והרג אותו בספר הרביעי.
ריינה אווילה רמירס-אריאנו - פריאטורית במחנה יופיטר. אמורה להציל את אפולו בקבר טרקוויניוס. הצטרפה לציידות ארטמיס בסוף הספר הרביעי לאחר שאפולו גרם לה להבין את משמעות הנבואה שקיבלה מאפרודיטה.
ראו גם

אפולו
פרסי ג'קסון והאולימפיים
גיבורי האולימפוס
האורקל הנסתר
פרסי ג'קסון
טריומוואט
נירון קיסר
מיתולוגיה יוונית
אלים אולימפיים
מיתולוגיה יוונית בתרבות
מרים רום

| --- | --- |

 לידה:  30 בנובמבר 1944 (בת 80) לובלה, סלובקיה
 מדינה:  ישראל 
 
מרים רום (נולדה ב-30 בנובמבר 1944) היא יזמת, אשת עסקים, סופרת וחוקרת שואה ישראלית.
ביוגרפיה

מרים רום נולדה בכפר לובלה שבסלובקיה להורים שנמלטו מגטו בוכניה שבפולין. כשאמה, לאה לבית הבר, הייתה בשלבי היריון מתקדמים, נתפס אביה, משה ישראל גריובר, על ידי שוטרים סלובקיים והועבר לנאצים, ומאז נעלמו עקבותיו. האם הצטרפה לפרטיזנים, ולקראת הלידה נמצא עבורה מחסה אצל משפחה נוצרית, שם נולדה רום בשם הבדוי, מריה-חדויגה גייבסקה, והוטבלה לנצרות בכנסייה שבכפר. לימים, עמלה למען הכרתה של המשפחה שהסתירה אותה ואת אמה כחסידי אומות העולם.
בשנת 1949 עלו רום ואמה ממרסיי שבצרפת לישראל באונייה. לאחר שהייה במעברת "שער העלייה", התיישבו בתל אביב, שם נישאה האם שנית.
רום היא בוגרת המחזור הראשון בתיכון עירוני י' (אליאנס) ברמת אביב.
רום שרתה בצבא הגנה לישראל בתפקיד צפנית בחיל האוויר. למדה הנדסאות בניין במסגרת הטכניון, והיא בעלת תואר בבלשנות, בספרות צרפתית ובספרות אנגלית מאוניברסיטת בן-גוריון בנגב.
בשנת 1994, בעת ששהתה בארצות הברית מתוקף תפקידו של בעלה, האלוף גיורא רום, שהיה נספח צה"ל בארצות הברית ובקנדה, ייסדה את חוג ידידי בית החולים בילינסון שלימים נקרא "המרכז הרפואי רבין".
בין השנים 1997–2000 עסקה רום בפיתוח עסקי בתחום האינטרנט והביאה את הבעלים של אנציקלופדיה בריטניקה להשקיע בישראל בחברות הייטק ולמידה מרחוק.
בשנת 2000 החלה במחקר מקיף על אודות אביה ומשפחתה שנספו בשואה, מחקר שהניב בשנת 2007 את הרומן הביוגרפי שכתבה "נוצת יען", שאף תורגם לאנגלית ולפולנית. מאז פעילה רום בהנצחתה של הקהילה היהודית באזור קרקוב ובוכניה שבפולין.
בשנת 2020 ראה אור ספרה השני, "הילדה מגוטליב 17", תיאור חיי ילדים ונוער, דור שני לשואה, בתל אביב של שנות ה-50 וה-60.
ביוגרפיה > משפחתה

הייתה נשואה לאלוף גיורא רום עד לפטירתו ב-11 באוגוסט 2023, ולהם שלושה ילדים ועשרה נכדים. בתה נטע גורביץ' הייתה העורכת הראשית של ידיעות ספרים עד 2015.
דראפט ה-NHL

רוג'רס ארנה בדראפט 2019
דראפט ליגת ה-NHL הוא אירוע שנתי בו כל קבוצה מליגת ההוקי הלאומית בוחרת באופן שיטתי את הזכויות לשחקני הוקי קרח זמינים העומדים בדרישות הזכאות לדראפט (שחקני צפון אמריקה בני 18-20 ואירופאים/בינלאומיים בני 18-21 נכנסים לליגה כשחקנים חופשיים ללא הגבלה). דראפט ה-NHL מתקיים אחת לשנה, בדרך כלל בין חודשיים עד שלושה חודשים לאחר סיום העונה הסדירה הקודמת. במהלך הדראפט, הקבוצות בוחרות בתורן שחקנים חובבנים מליגות זוטרות או ממכללות ושחקנים מקצועיים מליגות באירופה.
הדראפט הראשון נערך ב-1963, ומאז הוא מתקיים מדי שנה. דראפט ה-NHL היה ידוע כדראפט החובבנים NHL עד 1979. הדראפט החל להיות אירוע ציבורי מאז 1980, ומשודר בטלוויזיה מאז 1984.
עד 1994, ההסדר נקבע אך ורק על פי הדירוג בתום העונה הסדירה. בשנת 1995, הוצגה הגרלת דראפט ה-NHL שבה רק קבוצות שהחמיצו את הפלייאוף יכלו להשתתף. הזוכה בלוטו העלה את סדר הדראפט לכל היותר בארבעה מקומות, כלומר רק חמש הקבוצות הגרועות ביותר, בהתבסס על נקודות העונה הרגילה בעונה נתונה, היו יכולים לבחור בחירה ראשונה בדראפט, ואף קבוצה בשלא הופיעה בפלייאוף לא הייתה יכולה לרדת לבבחירה יותר ממקום אחד. סיכויי הזכייה בלוטו שוקללו כלפי הקבוצות בתחתית טבלת העונה הסדירה. מ-2013 עד 2015, לא הייתה מגבלה של עלייה בסדר הדראפט, כך שהזוכה בהגרלה קיבל אוטומטית את הבחירה הכללית הראשונה, וכל קבוצה מעליה בסדר הדראפט עדיין תרד במקום אחד. מ-2015 עד 2020, היו שלושה זוכים בלוטו שקיבלו את שלוש הבחירות המובילות, וכל קבוצה שמעליה בסדר הדראפט ירדה לא יותר משלושה מקומות. בשנת 2021 שונתה שיטת ההגרלות כך שתכלול שני זוכי לוטו והם קיבלו את שתי הבחירות הראשונות הכלליות. כל קבוצה שמעליה בסדר הדראפט ירדה לא יותר משני מקומות.
החל משנת 2022, שני הזוכים בהגרלה מוגבלים לעלות לא יותר מעשרה מקומות בסדר הדראפט, כלומר רק אחת עשרה הקבוצות התחתונות על סמך נקודות העונה הרגילה יכולות לזכות בבחירה הראשונה בדראפט. אם קבוצה מחוץ לאחת-עשרה הקבוצות התחתונות זוכה בהגרלת הדראפט הראשונה היא עולה עשרה מקומות (למשל, הקבוצה הארבע-עשרה זוכה בלוטו ועולה למקום הרביעי הכללי) והקבוצה המסיימת הנמוכה ביותר מהעונה הקודמת מקבלת את הבחירה הכללית הראשונה.
היסטוריה

הדראפט הראשון של ה-NHL באותה תקופה נערך ב-5 ביוני 1963, במלון קווין אליזבת' במונטריאול, קוויבק. בשנת 1967, נשיא ה-NHL קלרנס קמפבל ונשיא איגוד חובבני ההוקי הקנדיים(CAHA) פרד פייג' הכריזו על הסכם חדש לחמש שנים ב-19 באוגוסט 1966, עם מספר שינויים מוצעים למערכת הקיימת, החל מ-1 ביולי 1967. החסות הישירה של קבוצות זוטרות על ידי ה־NHL אמורה הייתה לצאת בהדרגה בשנה הקרובה, ולא ניתן היה לרשום שחקנים ממומנים חדשים או לדרוש לחתום על חוזה המגביל תנועה בין קבוצות. ההסכם ביטל את טפסי A, B ו-C שהכעיסו את הוריהם של שחקנים חובבנים והיוו מקור לאיומים משפטיים כאשר הצוות המקצועי סירב לשחרר שחקן. שחקנים צעירים הפכו זכאים לדראפט לאחר שסיימו לימודים בהוקי לצעירים, או להיות חתומים כשחקנים חופשיים בשנה שבה הם יגיעו ליום הולדתם ה-20. הליגה הסכימה לשלם דמי פיתוח ל-CAHA עבור שחקני הדראפט. ההסכם החדש הגיע בזמן שגם יישר את מגרש המשחקים למועדוני NHL חדשים בעונת ההתרחבות ב-1967.
ה-NHL שינתה לזמן קצר את גיל הדראפט מגיל 20 לגיל 18 ב-1974, כדי להתחרות ב-WHA החדש שאפשר לקבוצות להחתים שחקנים צעירים קטינים. הכלל בן 20 השנים חזר לדראפט ב-1975.
בשנת 1979 שונו הכללים המאפשרים לשחקנים ששיחקו בעבר באופן מקצועי להיבחר בדראפט. שינוי חוק זה נעשה כדי להקל על קליטתם של שחקנים מאיגוד ההוקי העולמי שהוצא מכלל שימוש. כתוצאה מכך, שם הדראפט שונה מ"דראפט חובבני ה-NHL" ל"דראפט הכניסה ל-NHL". גיל הדראפט ירד גם לכלול שחקנים "קטינים" בני 19. ב-1980 הגיל ירד עוד יותר ל-18, כך שכל שחקן בין הגילאים 18 ל-20 זכאי להיבחר. בנוסף, ניתן לבחור כל שחקן שאינו צפון אמריקאי מעל גיל 20. מ-1987 עד 1991, שחקנים בני 18 ו-19 יכלו להיבחר רק בשלושת הסיבובים הראשונים, אלא אם הם עמדו בקריטריון אחר של ניסיון שדרש מהם לשחק בקבוצות לצעירים, במכללות ובתיכון בארצות הברית, או באירופה.
בשנת 1980 הפך דראפט הכניסה לאירוע ציבורי, והתקיים במונטריאול פורום. לפני אותה שנה נערך דראפט הכניסה במלונות או במשרדי הליגה במונטריאול והייתה סגורה לקהל הרחב. הדראפט הראשון מחוץ למונטריאול נערך במרכז הכנסים מטרו טורונטו בטורונטו, אונטריו, ב-1985. סיקור טלוויזיה חי של הדראפט החל בשנת 1984 כאשר תאגיד השידור הקנדי סיקר את האירוע באנגלית וצרפתית עבור הקהל הקנדי. דראפט הכניסה בשנת 1987, שנערך בג'ו לואיס ארנה בדטרויט, מישיגן, היה הדראפט הראשון של ה-NHL שנערך בארצות הברית. SportsChannel America החלה לסקר את האירוע בארצות הברית בשנת 1989.
לפני פיתוח הדראפט, קבוצות NHL נתנו חסות לקבוצות זוטרות, והחתימו לקוחות פוטנציאליים בשנות העשרה שלהן לקבוצות הצעירות. שחקנים הוחתמו על אחד משלושת הטפסים: טופס "A", שחייב שחקן להתנסות; טופס "B", שנתן לקבוצה אפשרות להחתים שחקן בתמורה לבונוס; וטופס "C" אשר התחייב על זכויותיו המקצועיות של שחקן. טופס "C" יכול היה להיחתם רק על ידי השחקן בגיל שמונה עשרה או על ידי הוריו של השחקן, לעיתים קרובות בתמורה לבונוס חתימה כלשהו. הדראפטים הראשונים נערכו כדי להקצות שחקנים שלא חתמו בארגון ה-NHL לפני שהחסות על קבוצות זוטרות הופסקה לאחר 1968.
ב-2023 אישרו הבעלים הצעה להעביר את דראפט ה-NHL למודל "מבוזר" בהתאם לאלו של ה-NBA וה-NFL, שבו רק לקוחות פוטנציאליים ונציגי קבוצות יהיו נוכחים באופן אישי במקום הדראפט, והעסקים יתנהלו רחוק מהמשרדים הקדמיים של הצוותים. שינויים אלו מתוכננים להיכנס לתוקף בשנת 2025.
היסטוריה > סדר בחירה והגרלה

סדר הבחירה בדראפט הכניסה ל-NHL נקבע על ידי שילוב של הגרלה, מצב העונה הרגילה ותוצאות הפלייאוף. בעוד שקבוצות רשאיות להחליף בחירות דראפט הן במהלך הדראפט והן לפניו (לעיתים מספר שנים קודם לכן), בכל המקרים, סדר הבחירה של בחירות הדראפט מבוסס על המחזיק המקורי של הבחירה, ולא על קבוצה שאולי רכשה את הבחירה במסחר או באמצעים אחרים. סדר הבחירות הנדון בסעיף זה מתייחס תמיד לצוות המקורי.
הסדר הבסיסי של דראפט הכניסה ל-NHL נקבע על סמך מעמד הקבוצות בעונה הקודמת. כמו בליגות הספורט הגדולות האחרות, צו הדראפט הבסיסי נועד להעדיף את הקבוצות עם הביצועים החלשים ביותר שכנראה זקוקות לשיפור הרב ביותר בסגל שלהן כדי להתחרות בקבוצות האחרות. בכפוף לתוצאות הגרלת הדראפט של ה-NHL, הקבוצות בוחרות באותו סדר בכל סיבוב, כאשר כל קבוצה מקבלת בחירה אחת בכל סיבוב. הסדר הבסיסי של הבחירות נקבע כדלקמן:
הקבוצות שלא העפילו לפלייאוף בעונה הקודמת (בחירות 1–16)
הקבוצות שעלו לפלייאוף בעונה הקודמת אך לא ניצחו בחטיבה שלהן בעונה הסדירה או שיחקו בגמר החטיבה (בחירות 17–24 עד 28)
הקבוצות שזכו בחטיבה שלהן בעונה הקודמת אך לא שיחקו בגמר החטיבה (בחירות פוטנציאליות 25–28)
הקבוצות שמפסידות בגמר החטיבה (בחירות 29 ו-30)
הקבוצה שהייתה סגנית האלופה בגמר גביע סטנלי (בחירה 31)
הקבוצה שזכתה בגביע סטנלי בעונה הקודמת (בחירה 32)
מספר הקבוצות בקבוצה השנייה והשלישית תלויות בשאלה אם גם הפיינליסטים של החטיבתן ניצחו בחטיבתן. הקבוצות בכל קבוצה (מלבד הזוכה בגביע סטנלי וסגנית האלופה) מסודרות בתוך אותה קבוצה בהתבסס על סך הנקודות שלהן בעונה הרגילה הקודמת (כאשר הנקודות הנמוכות ביותר נבחרות ראשונה). שוברי שוויון נשלטים על ידי אותם כללים המשמשים לקביעת שוויון בדירוג העונה הרגילה. סדר הבחירות 1-16 עשוי להשתנות במהלך הסיבוב הראשון של הדראפט בהתבסס על תוצאות הגרלת הדראפט של NHL. בסבבים הבאים נעשה שימוש בסדר הבסיסי המבוסס על סיכומי נקודות.
כאשר קבוצות מאבדות את זכויותיהן לבחירת דראפט בסיבוב הראשון, מכיוון שאותו שחקן לא היה חתום על חוזה וכתוצאה מכך נכנס מחדש לדראפט הכניסה או הפך לשחקן חופשי ללא הגבלה, הן זוכות לבחירת דראפט מפצה. בחירה זו תהיה אותה בחירה מספרית כמו בחירת הדראפט בסיבוב הראשון שלא הוחתם, רק בסיבוב השני במקום. לדוגמה, אם קבוצה לא יכולה לחתום על בחירת דראפט השביעית בסיבוב הראשון הכולל, היא תקבל את הבחירה השביעית בסיבוב השני של הדראפט הבא כפיצוי.
היסטוריה > שחקנים לא חוקיים

כל השחקנים שיהיו בני 18 ב-15 בספטמבר או לפניהם ולא יותר מגיל 20 לפני 31 בדצמבר של שנת הדראפט זכאים לבחירה לדראפט ה-NHL של אותה שנה. בנוסף, שחקנים שאינם מצפון אמריקה בני 21 זכאים גם כן.
הערות שוליים

1 2 3 4 5  "NHL Draft History". NHL. אורכב מ-המקור ב-28 בינואר 2001. נבדק ב-2 ביולי 2009. {{cite web}}:  (עזרה)
1 2  "Sweeping Changes In Pro-Am Hockey Pact". Winnipeg Free Press. Winnipeg, Manitoba. 19 באוגוסט 1966. p. 22. {{cite news}}:  (עזרה)
↑  Gross, George (30 באוגוסט 1966). "CAHA Becomes Bonus Baby Sitter". Brandon Sun. Brandon, Manitoba. p. 8. {{cite news}}:  (עזרה)
↑  Kimelman, Adam (10 ביוני 2009). "Picking top 3 all-time draft classes easy as 1 2 3". NHL. נבדק ב-2 ביולי 2009. {{cite web}}:  (עזרה)
↑  Kreiser, John (25 ביוני 2009). "Drafting by the Numbers". NHL. נבדק ב-2 ביולי 2009. {{cite web}}:  (עזרה)
↑  Brunt, Stephen (2006). Searching for Bobby Orr. p. 53. ISBN 978-0-676-97651-9.
↑  "NHL finalizing details to hold 'dramatic' 2024 NHL Draft in Vegas Sphere". NHL.com (באנגלית). 2023-12-05. נבדק ב-2023-12-07.
↑  Johnston, Chris. "Majority of NHL teams support decentralization of draft". The Athletic (באנגלית). נבדק ב-2023-12-07.
↑  "Islanders have best shot at top pick". NHL. 14 באפריל 2009. נבדק ב-2 ביולי 2009. {{cite web}}:  (עזרה)
1 2  Kimelman, Adam (13 ביוני 2009). "Final order for Entry Draft set". NHL. נבדק ב-2 ביולי 2009. {{cite web}}:  (עזרה)
↑  "Hockey Operations Guidelines". NHL . 10 במאי 2010. נבדק ב-18 באפריל 2016. {{cite web}}:  (עזרה)
↑  National Hockey League Collective Bargaining Agreement, Article 8: Entry Draft (אורכב 24.03.2012 בארכיון Wayback Machine)
↑  Staff, TSN ca (2023-06-29). "NHL Draft Lottery History". TSN (בCanadian English). נבדק ב-2024-03-03.
↑  "NHL draft lottery to debut in 1995". Tampa Bay Times (באנגלית). נבדק ב-2024-03-03.
↑  "How the NHL Draft Lottery has changed over the years". www.sportsnet.ca (באנגלית). נבדק ב-2024-03-03.
↑  Gulitti, Tom (23 במרץ 2021). "NHL Draft Lottery changes announced for 2021". נבדק ב-9 באפריל 2021. {{cite news}}:  (עזרה)
↑  "How does the NHL draft lottery work? Everything you need to know". ESPN.com (באנגלית). 2023-05-08. נבדק ב-2024-03-03.
↑  Larkin, Matt (2021-03-24). "Which Recent NHL Draft Lottery Outcomes Led to the New Rule Changes?". The Hockey News (באנגלית). נבדק ב-2024-06-10.
↑  "NHL announces changes to Draft Lottery format". NHL.com. 20 באוגוסט 2014. נבדק ב-4 במרץ 2016. {{cite news}}:  (עזרה)
↑  Allen, Kevin. "NHL making changes to draft lottery". USA TODAY (באנגלית אמריקאית). נבדק ב-2024-03-03.
↑  "COLLECTIVE BARGAINING AGREEMENT BETWEEN NATIONAL HOCKEY LEAGUE AND NATIONAL HOCKEY LEAGUE PLAYERS' ASSOCIATION" (PDF). National Hockey League Players' Association. נבדק ב-6 בינואר 2023. {{cite web}}:  (עזרה)
↑  https://www.nhl.com/news/nhl-announces-sanctions-to-coyotes-for-violating-combine-testing-policy/c-318762274